עבור מדור מעונות,

שמי שניר הורדן ואני לומד בתואר למתמטיקה עם מדמ"ח. קיבלתי שיבוץ למעונות ריפקין אך ברצוני לבקש לעבור למעונות עם חדר ליחיד מהסיבות שאפרט כדלהלן.

אבא שלי אובחן כחולה בסרטן מעי הגס וכרגע מאושפז בבית חולים תל השומר. הוא עובר כימותרפיה ואינו מסוגל לעבוד כלל. המצב שלו חמור מאוד וקשה להעריך את סיכויי ההחלמה שלו. זה מקשה עלי נפשית מאוד כבר עכשיו ובמיוחד יהיה קשה בזמן הלחץ של הלימודים. אני כבר התחלתי טיפול פסיכולוגי והאשפוז שלו מעיק עלי עמוקות. שלחנו למזכירות אישורים רשמיים מבית החולים. אמא שלי עסוקה בטיפול בו ולא תוכל לעזור לי בזמן התואר בארגון החדר, בלהכין אוכל בסופ"ש לשבוע, בכביסות ובכל אירוע שאצטרך עזרה כלשהי.

השהייה במעונות עם מטבח ושירותים משותפים תקשה עלי משמעותית בטיפול בעניינים אלה שאין לי בהם עזרה כלל. לא רק זו, גם כלכלית המצב נהיה חמור מאז שאבא שלי לא עובד ואמא לרוב עסוקה איתו. אני אצטרך את הסביבה הכי מאפשרת להתרכז בלימודים ושאוכל להתארגן מבחינת הכנת אוכל, כביסות, ניקיון וכמובן עמידה ביעדים האקדמיים המצופים ממני. אני הולך להיות חייב להסתדר בעצמי השנה עם מעט מאוד עזרה מהמשפחה ועבור זה אצטרך תנאים נאותים לגור בהם.

אני מודע לעיתוי הקרוב לשנת הלימודים אך נושא זה הוא קריטי עבורי במיוחד לשנה הראשונה שלי בטכניון עם כל קשיי ההתאקלמות הרגילים ובמיוחד בנושא זה. התואר במתמטיקה עם מדמ"ח עמוס בצורה יוצאת דופן וזה יהיה בלתי אפשרי לעמוד בקצב אם לא אקבל את התנאים הבסיסיים ללון בהן ולדאוג למטלות היומיומיות בעצמי.

תודה על העזרה,

שניר הורדן

205689581